تورکیه خاریجی ایشلر ناظیرلیگی سؤزچوسو تانژو بیلگیچ، تورکیه-سوریه مرزینده بعضی سوریه‌لی وطنداش‌لارا تورک گوونلیک گوجلرین طرفین‌دن قصداً آتش آچیلا‌راق اؤلوم‌لرینه سبب وئریلدیگی یولوندا چیخان بیر سیرا خبرلرین حقیقتی عکس ائتدیرمدیگینی بیلدیریب.
ناظیرلیک سؤزچوسو بیلگیچ، تورکیه مرزین‌دن غیری-قانونی کئچمه‌یه چالیشان سوریه‌لی‌لر آتش آچیلدیغی ادعاسی حاقین‌داکی بیر سوالا،
"دونن گئجه تورکیه-سوریه مرزی‌نین هاتای اوستانیمیزداکی منطقه‌لریندن  غیری-قانونی یول‌لارلا اؤلکه‌میزه کئچمه‌یه چالیشان بعضی سوریه‌لی وطنداش‌لارا گوونلیک گوچلریمیزجه قصداً آتش آچیلا‌راق اؤلوم‌لرینه سبب وئریلدیگی یولون‌داکی بیر سیرا خبرلر حقیقتی عکس ائتدیرمیر." شکلینده جواب وئردی.
بیلگیچ، تورکیه‌نین غیری-قانونی یول‌لارلا مرزدن کئچمه تشببوس‌لرینه مداخیله ائدرکن تامامیله حقوقی شکیلده حرکت ائتدیگینی قید ائتدی.
